PTT ปรับขึ้นราคาขายปลีกน้ำมันทุกชนิด มีผลพรุ่งนี้
PTT ปรับขึ้นราคาขายปลีกน้ำมันทุกชนิด 50 สต./ลิตร ส่วน E85 ขึ้น 30 สต.มีผลพรุ่งนี้ (23 พ.ค.)
22 พ.ค. 2560

บริษัท ปตท. จำกัด (มหาชน) หรือ PTT ประกาศปรับขึ้นราคาขายปลีกน้ำมันทุกชนิดลิตรละ 50 สตางค์/ลิตร ยกเว้น E85 ปรับขึ้น 30 สตางค์/ลิตร มีผลตั้งแต่วันพรุ่งนี้ (23 พ.ค.) ทั้งนี้ จะส่งผลให้ราคาน้ำมันของ ปตท. ในสถานีบริการน้ำมันเขตกรุงเทพฯ และปริมณฑลวันพรุ่งนี้ เป็นดังนี้ เบนซิน 95 ของปตท. ลิตรละ 34.46 บาท, แก๊สโซฮอล์ 95 ลิตรละ 27.35 บาท, แก๊สโซฮอล์ 91 ลิตรละ 27.08 บาท, E20 ลิตรละ 24.84 บาท, E85 ลิตรละ 20.14 บาท ส่วนดีเซล ลิตรละ 25.49 บาท (ราคานี้ยังไม่รวมภาษีท้องที่ของแต่ละจังหวัด)